Video: Sirkus-leeutemmer aangevalSkermskoot uit die video ŉ Leeutemmer van ŉ sirkus in Egipte is tydens ŉ vertoning deur een van haar leeus aangeval. ŉ Video van die voorval is op YouTube gelaai en mens kan sien hoe Faten El-Helw op die verhoog stap en aan die skare wuif voor die leeu skielik spring en haar aanval. El-Helw kon loskom uit die leeu se greep en ŉ ander sirkuswerker het die leeu na die hok teruggelok. Sy het ŉ haarlynfraktuur aan haar pelvis opgedoen en na drie dae is sy in ŉ bestendige toestand, het Ahram Online berig. El-Helw se man is in 2004 dood toe ŉ leeu hom tydens ŉ soortgelyke voorval aangeval het. Die Daily Mail het berig daar was al minstens vyf voorvalle waar El-Helw-familielede deur leeus aangeval is. Die patriarg, Mohamed El-Helw is in die 1980’s dood nadat hy tydens paringseisoen ŉ bakleiery tussen twee van die leeus wou stopsit. Op sy sterfbed het hy versoek dat die leeu nie van kant gemaak moet word nie, maar die dier het na die aanval nie weer geëet nie en uiteindelik van uithongering gesterf. Bron: Daily Mail http://youtu.be/_58TEegeU4E